
H O T Ă R Â R E A  Nr. 102
din 29 decembrie 2023

prvind implementarea proiectului “MODERNIZARE DRUMURI AGRICOLE DE ACCES IN COMUNA BOROD, JUDETUL BIHOR”  si privind aprobarea indicatorilor tehnico-economici cât și participarea în cadrul  Planului Strategic PAC 2023-2027, aferente intervenției DR-27 Crearea/modernizarea infrastructurii de acces agricol,  finanțat prin Fondul European Agricol pentru Dezvoltare Rurală

Având în vedere temeiurile juridice, respectiv prevederile:
a) art. 129 alin. (2) lit. b), lit. d), alin. 4 lit. d), art. 240 alin. (2) din O.U.G. nr. 57/2019 privind Codul administrativ, cu modificările și completările ulterioare, ,
b) art. 9 alin. (4) și art. 10 din H.G. nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare
c) art. 44 alin. (1) din Legea nr. 273/2006 privind finanțele publice locale, cu mosdificările și completările ulterioare
Luând act de:
a) referatul de aprobare prezentat de către primarul COMUNEI BOROD, în calitatea sa de inițiator, înregistrat cu nr. 12.705/28.12.2023, prin care se susține necesitatea, oportunitatea și potenţialul economic al investiţiei, 
b) raportul compartimentului de resort din cadrul aparatului de specialitate al primarului, înregistrat cu nr. 12.706/28.12.2023, prin care se motivează, în drept și în fapt, necesitatea, oportunitatea și potenţialul economic al investiţiei
c) raportul comisiilor de specialitate ale Consiliului Local al Comunei BOROD, constatând necesitatea de a asigura cofinanțarea, pentru realizarea investițiilor publice de interes local, 
d) caracteristicile tehnice ale investiţiei, 
e) documentația tehnico-economică cu indicatorii tehnico-economici aferenți proiectului „MODERNIZARE DRUMURI AGRICOLE DE ACCES IN COMUNA BOROD, JUDETUL BIHOR”,.
f) angajamentul de a include în categoria activelor proprii activele corporale și necorporale rezultate din implementarea proiectului și de a le utiliza pentru activitatea care a beneficiat de finanţare, pe o perioadă de minimum 5 ani, de la data efectuării ultimei plăți,
În temeiul prevederilor art. 139 alin. (3) lit. a), art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,  
Consiliul Local al Comunei Borod, cu 12 voturi ”pentru”, din totalul de 13 consilieri în funcţie, prezenți 12,
H O T Ă R Ă Ș T E :

[bookmark: ref%2523A1][bookmark: ref%2523A4][bookmark: tree%252374]Art.1. Se aprobă documentația tehnico-economică faza SF cu indicatorii tehnico-economici aferenți proiectului „MODERNIZARE DRUMURI AGRICOLE DE ACCES IN COMUNA BOROD, JUDETUL BIHOR”, ca fiind necesară și oportună în acord cu potențialul economic al investiției, anexa nr. 1, care este parte integrantă din prezenta hotărâre. 
Art. 2 Se aprobă implementarea proiectului „MODERNIZARE DRUMURI AGRICOLE DE ACCES IN COMUNA BOROD, JUDETUL BIHOR”, denumit în continuare Proiectul.
Art. 3 Se aprobă necesitatea, oportunitatea și potenţialul economic al investiţiei, conform anexei nr. 2, care este parte integrantă din prezenta hotărâre.
Art. 4 Se aprobă lucrările ce vor fi prevăzute în bugetul local pentru perioada de realizare a investiţiei în cazul obţinerii finanţării.
Art. 5 Cheltuielile aferente investiției se prevăd în bugetul local pentru perioada de realizare a investiției, în cazul obținerii finanțării prin Planului Strategic (PS) 2023-2027, potrivit legii.
Art. 6 Suprafețele agricole deservite de investiție, precum și datele privind operatorii economici ȋn domeniul agricol deserviți de Proiect, sunt cuprinşi în anexa nr. 3, care este parte integrantă din prezenta hotărâre.
Art. 7 Se aprobă angajamentul de a include în categoria activelor proprii activele corporale și necorporale rezultate din implementarea proiectului și de a le utiliza pentru activitatea care a beneficiat de finanţare, pe o perioadă de minimum 5 ani, de la data efectuării ultimei plăți.
Art. 8 Se garantează asigurarea accesului public (fără taxe), în mod nediscriminatoriu și cu titlu gratuit la investiția realizată prin Proiect.
Art. 9 Reprezentantul legal al Comunei Borod este, potrivit legii, primarul acesteia, în dubla sa calitate și de ordonator principal de credite, sau administratorul public al comunei. Se nominalizează dl. Sarca Sorin Petru, reprezentantul legal al comunei, pentru relația cu AFIR în derularea Proiectului.
Art. 10 Se aprobă suportarea din bugetul local, atât a cheltuielilor neeligibile, cât și a cheltuielilor eligibile, care depășesc valoarea maximă a fondurilor nerambursabile care pot fi alocate pentru realizarea Proiectului.
Art. 11 Cu ducerea la îndeplinire a prezentei hotărâri se asigură de către primarul Comunei Borod, dl. Sarca Sorin Petru.
[bookmark: ref%2523A5][bookmark: tree%252375]Art. 12 Prezenta hotărâre va fi comunicată de secretarul general al UAT-ului, Instituției Prefectului județului BIHOR și se aduce la cunoștință publică prin afișarea la sediul primăriei, precum și pe pagina de internet www.borod.ro.   

